# Consell Econòmic i Social de l'ONU

El Consell Econòmic i Social de l'ONU (ECOSOC) assisteix a l'Assemblea General de les Nacions Unides promovent la cooperació i el desenvolupament econòmic i social internacional. ECOSOC té 54 membres, 18 dels quals són elegits cada any per l'Assemblea General per un terme de 3 anys. Encara que tots els membres de l'ONU poden ser elegits, els membres que pertanyen a allò que s'ha anomenat "Primer Món" han estat afavorits consistentment. El president de l'ECOSOC s'elegeix per un any. Cada membre de l'ECOSOC té dret a un vot, i les decisions necessiten la majoria dels membres presents. ECOSOC es reuneix una vegada a l'any el juliol per una sessió de quatre setmanes. Des de 1998 s'ha realitzat una altra reunió l'abril amb els ministres de finances i dirigents del Banc Mundial i el Fons Monetari Internacional.
En el període 2017-2019 Andorra en fou escollit membre. La Plataforma per la Llengua va esdevenir-ne entitat consultiva el 2024.
Com els altres òrgans de l'ONU té la funció d'obtenir informació, aconsellar els membres i fer recomanacions. Però, també té la posició per proveir coherència social i coordinació de les funcions dels cossos subsidiaris de l'ONU.

## Reforma

Al llarg de la seva història, ECOSOC ha estat un vehicle per a la discussió dels afers econòmics i socials. Les seves recomanacions, però, no tenen caràcter obligatori, i diversos estats membres creuen que la utilitat de l'òrgan és marginal. Però, començant el 1992, els Estats Units i altres nacions han començat un esforç per fer que l'ECOSOC tingui una política més rellevant, especialment en els objectius de desenvolupament.

## Comissions funcionals

* Comissió pel Desenvolupament Social
* Comissió dels Drets Humans
* Comissió de Drogues Narcòtiques
* Comissió de la Prevenció del Crim i de la Justícia Criminal
* Comissió de Ciència i Tecnologia pel Desenvolupament
* Comissió de Desenvolupament Sostenible
* Comissió de l'Estatus de les Dones
* Comissió de Població i Desenvolupament
* Comissió d'Estadística

## Comissions regionals

* Comissió Econòmica de les Nacions Unides per a Europa (ECE)
* Comissió Econòmica de les Nacions unides per a Àfrica (ECA)
* Comissió Econòmica de les Nacions Unides per a Llatinoamèrica i el Carib (ECLAC)
* Comissió Social i Econòmica de les Nacions Unides per a l'Àsia i el Pacífic (ESCAP)
* Comissió Econòmica i Social de les Nacions Unides per l'Àsia Occidental (ESCWA o CESPAO)

## Agències especialitzades

Les agències especialitzades són organitzacions autònomes que treballen en conjunció amb l'ONU per mitjà de la coordinació de l'ECOSOC.
* Organització del Treball Internacional (ILO)
* Organització d'Alimentació i Agricultura (FAO)
* Organització d'Educació, Ciència i Cultura de les Nacions Unides (UNESCO)
* Organització Mundial de Sanitat (WHO)
* Banc Mundial
* Banc Internacional per a la Reconstrucció i el Desenvolupament (IBRD)
* Associació per al Desenvolupament Internacional (ODA)
* Corporació Internacional de Finances (IFC)
* Agència Multilateral de Garantia d'Inversió (MIGA)
* Centre Internacional per la Resolució de Disputes d'Inversió (ICSID)
* Fons Monetari Internacional (FMI o IMF)
* Organització Internacional de l'Aviació Civil (ICAO)
* Organització Marítima Internacional (IMO)
* Unió Internacional de Telecomunicació (ITU)
* Unió Postal Universal (UPU)
* Organització Mundial de Meteorologia (WMO)
* Organització Mundial de la Propietat Intel·lectual
* Fons Internacional per al Desenvolupament de l'Agricultura (IFAD)
* Organització de les Nacions Unides per al Desenvolupament Industrial (UNIDO)
* Organització Internacional per als Refugiats (IRO) (que cessà operacions el 1952)
* Oficina Internacional per al Control de Narcòtics (INCB)

## President

El president és elegit per un període d'un any i escollit entre les potències petites o mitjanes de l'ECOSOC. Inga Rhonda King va ser elegida la 74a Presidenta d'ECOSOC el 26 de juliol de 2018. L'ambaixadora King actualment és ambaixadora i representant permanent de Saint Vincent i les Grenadines a les Nacions Unides a Nova York.
Presidents :
| Mandat | President | Estat |
| 2019 | Ms. Inga Rhonda King | Saint Vincent i les Grenadines |
| 2018 | Ms. Marie Chatardová | República Txeca |
| 2017 | Mr. Marc Smith | Suïssa |
| 2016 | Mr. Frederick Musiiwa Makamure Shava | Zimbàbue |
| 2015 | Mr. Oh Joon | Corea del Sud |
| 2014 | Mr. Martin Sajdik | Àustria |
| 2013 | Mr. Néstor Osorio Londoño | Colòmbia |
| 2012 | Mr. Miloš Koterec | Eslovàquia |
| 2011 | Mr. Lazarous Kapambwe | Zàmbia |
| 2010 | Mr. Hamidon Ali | Malàisia |
| 2009 | Ms. Sylvie Lucas | Luxemburg |
| 2008 | Mr. Léo Mérorès | Haití |
| 2007 | Mr. Dalius Čekuolis | Lituània |
| 2006 | Mr. Ali Hachani | Tunísia |
| 2005 | Mr. Munir Akram | Pakistan |

## Referències

* 1 2 «Consell Econòmic i Social de les Nacions Unides». GEC. [Consulta: 13 juny 2024].
* ↑ «About Us - UNITED NATIONS ECONOMIC and SOCIAL COUNCIL».
* ↑ «La Plataforma per la Llengua esdevé entitat consultiva de l'ONU». Vilaweb, 12-06-2024. [Consulta: 13 juny 2024].
* ↑ «ECOSOC President 2018 Her Excellency Inga Rhonda King | UNITED NATIONS ECONOMIC and SOCIAL COUNCIL». United Nations. [Consulta: 26 juliol 2018].
* ↑ (26 juliol 2018). "Opening 2019 Session, Economic and Social Council Elects New President, Adopts Provisional Agenda, Other Organizational Matters". Nota de premsa. Consulta: 26 juliol 2018.